ดักลาส

ดักลาส (อังกฤษ: Douglas; แมน: Doolish) เป็นเมืองหลักและเมืองใหญ่ที่สุดของเกาะแมน มีประชากร 27,938 คน เมืองนี้ตั้งอยู่ที่ปากแม่น้ำดักลาสและอ่าวกว้างประมาณสองไมล์ แม่น้ำดักลาสเป็นส่วนหนึ่งของท่าเรือของเมืองและท่าเรือพาณิชย์หลัก เมืองนี้ทำหน้าที่เป็นศูนย์กลางหลักของเกาะในด้านธุรกิจ การเงิน การบริการทางกฎหมาย การขนส่ง ชอปปิง และความบันเทิง ภูมิอากาศ สถานีรายงานสภาพอากาศที่อยู่ใกล้ดักลาสที่สุดคือสถานีรายงานสภาพอากาศริมชายฝั่งที่โรนัลด์สเวย์ ซึ่งอยู่ทางตะวันตกเฉียงใต้ของดักลาสประมาณ 7 ไมล์ (11 km) อุณหภูมิสูงสุดเท่าที่บันทึกในโรนัลด์สเวย์ในเดือนกรกฎาคม ค.ศ. 1983 อยู่ที่ 28.9 องศาเซลเซียส (84.0 องศาฟาเรนไฮต์) อุณหภูมิเฉลี่ยในโรนัลด์สเวย์ (ค.ศ. 1981-2010) อยู่ที่ 25 องศาเซลเซียส (77 องศาฟาเรนไฮต์) หรือมากกว่าที่บันทึกไว้ 0.8 วันต่อปี และอุณหภูมิสูงสุดโดยเฉลี่ยต่อปีที่ 24.1 องศาเซลเซียส (75.4 องศาฟาเรนไฮต์) มีหิมะตกที่โรนัลด์สเวย์โดยเฉลี่ยที่ 14.5 วัน ในช่วง ค.ศ. 1981–2010 อุณหภูมิที่ต่ำที่สุดเท่าที่บันทึกในเดือนธันวาคม ค.ศ. 1961 อยู่ที่ −9.1 องศาเซลเซียส (15.6 องศาฟาเรนไฮต์) และอุณหภูมิที่ต่ำที่สุดของปีโดยเฉลี่ยอยู่ที่ −3.4 องศาเซลเซียส (25.9 องศาฟาเรนไฮต์) ประชากร ข้อมูลสำมะโนประชากรไอล์ออฟแมน ค.ศ. 2011 ระบุว่าดักลาสมีประชากร 27,938 คน เพิ่มขึ้นจาก 25,347 คนใน ค.ศ. 2001 ในเมืองมีประชากรอาศัยอยู่คิดเป็นร้อยละ 33.06 ของประชากรบนเกาะทั้งหมด 84,497 คน หมวดหมู่ อ้างอิง แหล่งข้อมูลอื่น The oldest surviving horse drawn tramway operating in Douglas on the Isle of Man Douglas Borough Council เก็บถาวร 2017-06-04 ที่ เวย์แบ็กแมชชีน Isle of Man Building Control Districts showing parish boundaries Isle of Man Census Report 2006